Document ID: /roh_data/filtered/Billingualer_Corpus_interleaved-de-rm.jsonl.gz/565

This is a text translated from German to Rumantsch Grischun.
Bündner Kulturpreis 2001 geht an Vic Hendry und Räto Tschupp

Der Literat und Förderer der romanischen Sprache und Kultur Vic Hendry und der Orchesterleiter und Musikförderer Räto Tschupp erhalten den Kulturpreis 2001 des Kantons Graubünden. Die Höhe des Preises beträgt je 15'000 Franken. Darüber hinaus vergibt die Regierung acht Anerkennungspreise von je 10'000 Franken und neun Förderpreise von je 7'000 Franken. Die Übergaben finden am Freitag, 16. November, statt.

Vic Hendry bekommt den Kulturpreis für sein umfassendes und bedeutendes literarisches Werk und seine grossen Verdienste um die Förderung der rätoromanischen Sprache und Kultur.

Räto Tschupp bekommt den Kulturpreis für seines Schaffen als Orchesterleiter und insbesondere seinen Einsatz als Wegbereiter der zeitgenössischen Musik sowie als Wiederentdecker unbekannter historischer Musik.

Anerkennungspreise

Anerkennungspreis im Betrag von 10'000 Franken werden zugesprochen an:

- Raimund Alig für seine grossen Leistungen als Dirigent und Musikpädagoge und sein ausserordentliches Engagement für das Blasmusik-Wesen in Graubünden,

- Annamengia Bertogg für ihr literarisches Schaffen, das in seiner subtilen und empfindsamen Art die romanische Literatur bereichert hat,

- Peter Donatsch für sein engagiertes und umfangreiches Schaffen in Wort und Bild, das einem grossen Publikum die Natur, die Menschen und die Kultur Graubündens nahe bringt,

- Rico Falett für seine grossen kulturellen Leistungen und seinen unermüdlichen Einsatz als Mahner der Gesellschaft,

- Mario Grazia für sein beachtliches Theaterschaffen im Puschlaver Dialekt und seinen grossen Einsatz zur Erhaltung des linguistischen und kulturellen Erbes des Valposchiavo,

- Luzius Hassler für seine grossen Leistungen als Dirigent und Musikpädagoge und sein ausserordentliches Engagements für das Gesangswesen in Graubünden,

- Anna Lenz für ihr Werk als fotografische Dokumentaristin bündnerischer Architektur und als visuelle Künstlerin, und

- Peter Rieder für seinen grossen Einsatz für die Entwicklung einer neuen Agrarpolitik und insbesondere für sein Engagement zu Gunsten einer behutsamen Dorfentwicklung am Beispiel Vrin, welche Landwirtschaft, traditionelle Siedlungsstrukturen und kulturelle Werte verbindet.

Förderungspreise

Förderungspreise im Betrag von je 7'000 Franken bekommen:

Remo Arpagaus, Bühnenbildner und Musiker,

Ursina Brun, Musikerin,

Seraina Janett, Musikerin,

Marietta Jemmi, Theaterpädagogin und Schauspielerin,

Zilla Leutenegger, bildende Künstlerin,

Michel Pfister, bildender Künstler,

Elvira Pünchera, Schriftstellerin und Übersetzerin,

Ariane Senn, Schauspielerin, und

Vincenzo Todisco, Schriftsteller.

Übergabe der Preise

Die Preise werden anlässlich einer Feier am Freitag, 16. November, 17.15 Uhr, im Grossrats-Saal übergeben.

Kulturbeiträge

Im Rahmen eines sog. Sammelbeschlusses werden an 68 kulturelle Institutionen Beiträge im Gesamtbetrag von 357'700 Franken ausgerichtet.

Vernehmlassungen an den Bund

Die Regierung nimmt Stellung zur Teilrevision des Asylgesetzes und den damit zusammenhängenden Änderungen im Bundesgesetz über Aufenthalt und Niederlassung der Ausländer sowie im Bundesgesetz über die Krankenversicherung. Auch wenn Revisionsbestrebungen für eine kohärente und wirksame Ausländer- und Asyl-Gesetzgebung grundsätzlich unterstützt werden, ist der Revisionsentwurf in gewissen Punkten zu überarbeiten, insbesondere auf Grund der problematischen Etablierung neuer Rechtsansprüche.

Die Vollzugsverordnung zum Bundesgesetz über die minimalen Arbeits- und Lohnbedingungen für in die Schweiz entsandte Arbeitnehmerinnen und Arbeitnehmer und flankierende Massnahmen regelt die Modalitäten der tripartiten Kommissionen des Bundes. Solche sind in den neuen Bestimmungen des Obligationenrechts über den Normal-Arbeitsvertrag vorgesehen. Die Regierung vermisst im Verordnungsentwurf Mindeststandards, welche eine gewisse Einheitlichkeit des Vollzug in den Kantonen sicherstellen.

Die formalrechtlichen Anpassungen der Verordnungen über die Sicherheit von technischen Einrichtungen und Geräten werden begrüsst. Sie tragen dazu bei, technische Handelshemmnisse im EU-Binnenmarkt zu beseitigen, an dem sich die Schweiz stark beteiligt.

Personelles

Bernhard Marcus Riedi, geb. 1958, von Disentis, wohnhaft in Ilanz, wird Regional-Forstingenieur beim Amt für Wald. Er tritt seine Stelle Anfang Dezember an.

Gremium: Regierung

Quelle: dt Standeskanzlei Graubünden

Data: 20.09.2001

Il premi da cultura dal Grischun va a Vic Hendry ed a Räto Tschupp

Il litterat e promotur da la lingua e cultura rumantscha Vic Hendry ed il dirigent d'orchester e promotur da musica Räto Tschupp retschaivan il premi da cultura 2001 dal chantun Grischun. La valur dal premi munta mintgamai a 15'000 francs. Ultra da quai surdat la regenza otg premis da renconuschientscha da mintgamai 10'000 francs e nov premis da promoziun da mintgamai 7'000 francs. Las surdadas han lieu venderdi ils 16 da november.

Vic Hendry survegn il premi da cultura per si'ovra litterara extendida ed impurtanta e ses gronds merits per la promoziun da la lingua e cultura rumantscha.

Räto Tschupp survegn il premi da cultura per sia lavur sco dirigent d'orchester e cunzunt per ses engaschi sco pionier da la musica contemporana ed era sco rescuvrider da musica istorica nunenconuschenta.

Premis da renconuschientscha

Premis da renconuschientscha en l'import da 10'000 francs vegnan concedids a:

- Raimund Alig per sias grondas prestaziuns sco dirigent e pedagog da musica e ses engaschi extraordinari per la musica instrumentala en il Grischun,

- Annamengia Bertogg per sia creaziun litterara che ha enritgì la litteratura rumantscha en sia moda subtila e sensibla,

- Peter Donatsch per sia creaziun engaschada e vasta cun pled ed illustraziun che fa chapir meglier ad in grond public la natira, ils umans e la cultura dal Grischun,

- Rico Falett per sias grondas prestaziuns culturalas e ses engaschi nunstanclentaivel sco admonider da la societad,

- Mario Grazia per sia impurtanta lavur da teater en dialect puschlavin e ses grond engaschi per mantegnair l'ierta linguistica e culturala da la Val Puschlav,

- Luzius Hassler per sias grondas prestaziuns sco dirigent e pedagog da musica e ses engaschi extraordinari per il chant en il Grischun,

- Anna Lenz per si'ovra sco documentadra fotografica d'architectura grischuna e sco artista visuala, ed a

- Peter Rieder per ses grond engaschi per il svilup d'ina nova politica agrara e cunzunt per ses engaschi en favur d'in svilup da vischnancas prudent a l'exempel da Vrin, che colliescha l'agricultura, las structuras d'urbanisaziun tradiziunalas e las valurs culturalas.

Premis da promoziun

Premis da promoziun en la valur da mintgamai 7'000 francs survegnan:

Remo Arpagaus, decoratur da tribuna e musicist,

Ursina Brun, musicista,

Seraina Janett, musicista,

Marietta Jemmi, pedagoga da teater ed actura,

Zilla Leutenegger, artista figurativa,

Michel Pfister, artist figurativ,

Elvira Pünchera, scriptura e translatura,

Ariane Senn, actura, e

Vincenzo Todisco, scriptur.

Surdada dals premis

Ils premis vegnan surdads a chaschun d'ina festa venderdi, ils 16 da november, a las 17.15, en la sala dal cussegl grond.

Contribuziuns culturalas

A norma d'in uschenumnà conclus collectiv vegnan conderschidas contribuziuns en la summa totala da 357'700 francs a 68 instituziuns culturalas.

Consultaziuns a la confederaziun

La regenza s'exprima davart la revisiun parziala da la lescha d'asil e davart las midadas che stattan en connex cun quella en la lescha federala davart la dimora ed il domicil dals esters sco er en la lescha federala davart l'assicuranza da malsauns. Era sche tentativas da revisiun per ina legislaziun coerenta ed efficazia davart ils esters e davart l'asil vegnan da princip sustegnidas è il sboz da revisiun da repassar en tscherts puncts, cunzunt sin fundament da la stabilisaziun problematica da novs dretgs.

L'ordinaziun executiva tar la lescha federala davart las cundiziuns da lavur e da paja minimalas per las lavurantas ed ils lavurants tramess en Svizra e las mesiras accumpagnantas regla las modalitads da las cumissiuns tripartitas da la confederaziun. Talas èn previsas en las novas disposiziuns dal dretg d'obligaziuns davart il contract da lavur normal. La regenza na chatta betg standards minimals en il sboz d'ordinaziun che garanteschan ina tscherta unitad da l'execuziun en ils chantuns.

Las adattaziuns giuridicamain formalas da las ordinaziuns davart la segirezza d'installaziuns e d'apparats tecnics vegnan approvadas. Ellas gidan da dismetter impediments tecnics per il commerzi en il martgà intern da l'UE, al qual la Svizra sa participescha fermamain.

Persunal

Bernhard Marcus Riedi, naschì 1958, da Mustér, sesents a Glion, daventa inschigner forestal regiunal tar l'uffizi forestal. El entra en uffizi a l'entschatta da december.

Gremi: regenza

Funtauna: rg chanzlia chantunala dal Grischun

Data: 20.09.2001